《怀中诗》
清代·马体孝

拙性从来似野牛，手携竹杖到江头。
筠篮背月悲残夜，歌板临风唱晚秋。
双足踏穿尘世路，一身卧遍古荒邱。
从今不复傍门户，蹠犬何须吠不休。

作者简介：山西凤台人，后改名旷，字翁恒。乾隆诸生。贫而丐，与妻皆好吟诗，参禅理。后饿死宿迁，怀中有诗一首，末题丐隐翁恒绝笔。知县奇之，为营葬立碑，并刻其诗。相传乾隆南巡至此，曾和其韵赋诗。